钦定古今图书集成/明伦汇编/皇极典/第171卷 > 金
## 钦定古今图书集成/明伦汇编/皇极典/第171卷 > 金

### 太祖收国元年建国号曰金

按《金史太祖本纪》，收国元年正月壬申朔，即皇帝位。
上曰：“辽以宾铁为号，取其坚也。宾铁虽坚，终亦变坏，
惟金不变不坏。”金之色白，完颜部色尚白，于是国号
大金。按《礼志》，收国元年春正月壬申朔，诸路官民
耆老毕会，议创新仪，奉上即皇帝位。阿离合懑、宗翰
乃陈耕具九，祝以辟土养民之意。复以良马九队，队
九匹，别为色，并介胄、弓矢、矛剑奉上。国号“大金”，建元
收国。